CELEX: 32014R0354
Language: sl
Date: 2014-04-08 00:00:00
Title: Izvedbena uredba Komisije (EU) št. 354/2014 z dne 8. aprila 2014 o spremembi in popravku Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora

9.4.2014   
            
            
               SL
            
            
               Uradni list Evropske unije
            
            
               L 106/7
            
         IZVEDBENA UREDBA KOMISIJE (EU) št. 354/2014
   z dne 8. aprila 2014
   o spremembi in popravku Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 834/2007 z dne 28. junija 2007 o ekološki pridelavi in označevanju ekoloških proizvodov in razveljavitvi Uredbe (EGS) št. 2092/91 (1) ter zlasti členov 12(3), 14(2) ter 16(1) in (3)(a) Uredbe,
   ob upoštevanju naslednjega:
   
               (1)
            
            
               Poglavje 2 naslova III Uredbe (ES) št. 834/2007 določa osnovne zahteve glede kmetijske pridelave. Podrobna pravila za izvajanje teh osnovnih zahtev so določena v Uredbi Komisije (ES) št. 889/2008 (2).
            
         
               (2)
            
            
               Člen 12 Uredbe (ES) št. 834/2007 dovoljuje uporabo kmetijskih surovin, kot so gnojila in dodatki za izboljšavo tal in fitofarmacevtska sredstva, pod določenimi pogoji, če je njihova uporaba dovoljena za ekološko pridelavo. V skladu s postopkom iz člena 16(3) te uredbe so države članice drugim državam članicam in Komisiji predložile dokumentacijo za vključitev nekaterih proizvodov v Prilogi I in II k Uredbi (ES) št. 889/2008. Dokumentacijo je pregledala strokovna skupina za tehnično svetovanje za ekološko pridelavo (v nadaljevanju: EGTOP).
            
         
               (3)
            
            
               Na podlagi priporočil skupine EGTOP (3), ki je v zvezi z gnojili in dodatki za izboljšavo tal prišla do sklepa, da pregnito blato, pridobljeno pri proizvodnji bioplina, hidrolizirane beljakovine, pridobljene kot stranski proizvod živalskega izvora, humusni premog, hitin in sapropel izpolnjujejo ekološke cilje in načela, bi bilo treba te snovi vključiti v prilogo I k Uredbi (ES) št. 889/2008 za uporabo pod nekaterimi specifičnimi pogoji.
            
         
               (4)
            
            
               Na podlagi priporočil EGTOP bi bilo treba omejitev „0“ za krom (VI) za nekatere snovi iz Priloge I k Uredbi (ES) št. 889/2008 nadomestiti z „nezaznaven“.
            
         
               (5)
            
            
               Glede fitofarmacevtskih sredstev EGTOP v svojih priporočilih ugotavlja (4), da ovčja maščoba, laminarin in aluminijev silikat (kaolin) izpolnjujejo cilje in načela ekološke pridelave. Zato bi bilo treba te snovi vključiti v Prilogo II k Uredbi (ES) št. 889/2008 za uporabo pod določenimi pogoji.
            
         
               (6)
            
            
               V zvezi s horizontalno zakonodajo za fitofarmacevtske proizvode Izvedbena uredba Komisije (EU) št. 540/2011 (5) določa seznam Unije aktivnih snovi, ki so bile prej vključene v Prilogo I k Direktivi Sveta 91/414/EGS (6), ter aktivnih snovi, odobrenih v skladu z Uredbo (ES) št. 1107/2009 Evropskega parlamenta in Sveta (7). Ustrezne dele Priloge II k Uredbi (ES) št. 889/2008 je primerno prilagoditi temu seznamu. Zlasti bi bilo treba iz priloge črtati želatino, rotenon, ekstrahiran iz Derris spp. in Lonchocarpus spp. in Terphrosia spp., diamonijev fosfat, bakrov oktanoat, kalijev galunovec (boksit, kalinit), mineralna olja in kalijev permanganat.
            
         
               (7)
            
            
               Aktivne snovi lecitin, kvasija, ekstrahirana iz Quassia amara, in kalcijev hidroksid, za katere so bile vloge za odobritev že predložene Komisiji v skladu z Uredbo (ES) št. 1107/2009, je na tej stopnji primerno izjemoma pustiti na seznamu v Prilogi II k Uredbi (ES) št. 889/2008, dokler ni njihova ocena zaključena. Glede na zaključke ocene bo Komisija sprejela primerne ukrepe v zvezi s prisotnostjo teh treh snovi na seznamu iz Priloge II k Uredbi (ES) št. 889/2008.
            
         
               (8)
            
            
               Glede na to horizontalno zakonodajo je primerno prilagoditi ime, opis, zahteve glede sestave in pogoje za uporabo nekaterih snovi in mikroorganizmov, naštetih v Prilogi II k Uredbi (ES) št. 889/2008, zlasti za rastlinska olja, mikroorganizme za biološko zatiranje škodljivih organizmov in bolezni, feromone, baker, etilen, parafinsko olje in kalijev bikarbonat.
            
         
               (9)
            
            
               Člen 24(2) Uredbe (ES) št. 889/2008 je bil spremenjen z Izvedbeno uredbo Komisije (EU) št. 505/2012 (8), da so se posodobili sklici na prilogi V in VI k Uredbi (ES) št. 889/2008, ki je bila nadomeščena z Izvedbeno uredbo (EU) št. 505/2012. V spremenjenem besedilu člena 24(2) Uredbe (ES) št. 889/2008 je bila po pomoti izpuščena besedna zveza „homeopatski proizvodi“. Ker so bili ti proizvodi v določbi pred spremembo z Izvedbeno uredbo (EU) št. 505/2012, jih je treba ponovno vstaviti.
            
         
               (10)
            
            
               V Prilogi V k Uredbi (ES) št. 889/2008, kakor je bila spremenjena z Izvedbeno Uredbo (EU) št. 505/2012, sta bila prejšnja vpisa defluorirani monokalcijev fosfat in defluorirani dikalcijev fosfat po pomoti nadomeščena z generičnim opisom, in sicer defluoriran fosfat. Vendar defluoriran fosfat ni ekvivalent proizvodov defluoriran monokalcijev fosfat in defluoriran dikalcijev fosfat. Zato bi bilo treba ta dva proizvoda ponovno vnesti v Prilogo V k Uredbi (ES) št. 889/2008 ter črtati defluoriran fosfat.
            
         
               (11)
            
            
               Izvedbena uredba Komisije (EU) št. 651/2013 (9) je črtala prejšnje dovoljenje za klinoptilolit iz Uredbe Komisije (ES) št. 1810/2005 (10), razširila njegovo uporabo kot dodatek za prehrano živali za vse živalske vrste ter spremenila njegovo kodo v 1g568. Da bi se dovolila neprekinjena uporaba klinoptilolita v ekološki pridelavi, je treba Prilogo VI k Uredbi (ES) št. 889/2008 prilagoditi v skladu z Izvedbeno uredbo (EU) št. 651/2013.
            
         
               (12)
            
            
               Uredbo (ES) št. 889/2008 je zato treba ustrezno spremeniti in popraviti.
            
         
               (13)
            
            
               Zaradi pravne varnosti bi bilo treba popravek člena 24(2) in Prilogo V k Uredbi (ES) št. 889/2008 uporabljati od datuma začetka veljavnosti Izvedbene Uredbe (EU) št. 505/2012.
            
         
               (14)
            
            
               Ukrepi, predvideni s to uredbo, so v skladu z mnenjem regulativnega odbora za ekološko pridelavo –
            
         SPREJELA NASLEDNJO UREDBO:
   Člen 1
   Sprememba Uredbe (ES) št. 889/2008
   Priloge I, II in VI k Uredbi (ES) št. 889/2008 se spremenijo v skladu s točkami 1, 2 in 4 Priloge k tej uredbi.
   Člen 2
   Popravek Uredbe (ES) št. 889/2008
   Uredba (EC) št. 889/2008 se popravi:
   
               1.
            
            
               v členu 24 se odstavek 2 nadomesti z naslednjim:
               „2.   Fitoterapevtski in homeopatski izdelki, elementi v sledovih ter proizvodi, navedeni v oddelku 1 Priloge V in oddelku 3 Priloge VI, imajo prednost pred kemično sintetiziranimi alopatskimi veterinarskimi zdravili ali antibiotiki pod pogojem, da njihov terapevtski učinek deluje pri izbrani vrsti živali in pri bolezenskem stanju, ki mu je zdravljenje namenjeno.“
            
         
               2.
            
            
               Priloga V se spremeni v skladu točko 3 Priloge k tej uredbi.
            
         Člen 3
   Začetek veljavnosti in uporaba
   Ta uredba začne veljati sedmi dan po objavi v Uradnem listu Evropske unije.
   Člen 2 pa se uporablja od 16. junija 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. aprila 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 189, 20.7.2007, str. 1.
   
      (2)  Uredba Komisije (ES) št. 889/2008 z dne 5. septembra 2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 250, 18.9.2008, str. 1).
   
      (3)  Končno poročilo:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf.
   
      (4)  Končno poročilo:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf.
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).
   
      (6)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (7)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet (UL L 309, 24.11.2009, str. 1).
   
      (8)  Izvedbena uredba Komisije (EU) št. 505/2012 z dne 14. junija 2012 o spremembi in popravku Uredbe (ES) št. 889/2008 o določitvi podrobnih pravil za izvajanje Uredbe Sveta (ES) št. 834/2007 o ekološki pridelavi in označevanju ekoloških proizvodov glede ekološke pridelave, označevanja in nadzora (UL L 154, 15.6.2012, str. 12).
   
      (9)  Izvedbena uredba Komisije (EU) št. 651/2013 z dne 9. julija 2013 o izdaji dovoljenja za klinoptilolit sedimentarnega izvora kot krmni dodatek za vse živalske vrste in o spremembi Uredbe (ES) št. 1810/2005 (UL L 189, 10.7.2013, str. 1);
   
      (10)  Uredba Komisije (ES) št. 1810/2005 z dne 4. novembra 2005 o novem dovoljenju za dodatek v krmi za deset let, trajnem dovoljenju za nekatere dodatke v krmi in začasnem dovoljenju za nove uporabe nekaterih že dovoljenih dodatkov v krmi (UL L 291, 5.11.2005, str. 5).
   
      PRILOGA
      Priloge I, II in VI k Uredbi (ES) št. 889/2008 se spremenijo:
      
                  1.
               
               
                  Priloga I se spremeni:
                  
                              (a)
                           
                           
                              vrstica „kompostirani ali fermentirani gospodinjski odpadki“ se nadomesti z naslednjim:
                              
                                          „B
                                       
                                       
                                          kompostirana ali fermentirana mešanica gospodinjskih odpadkov
                                       
                                       
                                          Izdelek se pridobiva iz ločeno zbranih gospodinjskih odpadkov, ki so bili v postopku kompostiranja ali anaerobne fermentacije za proizvodnjo bioplina.
                                          Samo rastlinski in živalski gospodinjski odpadki.
                                          Samo kadar je proizveden v zaprtem in nadzorovanem sistemu zbiranja, sprejetem v državi članici.
                                          Najvišje dovoljene koncentracije v mg/kg suhe snovi:
                                          kadmij: 0,7; baker: 70; nikelj: 25; svinec: 45; cink: 200; živo srebro: 0,4; krom (skupaj): 70; krom(VI): nezaznaven.“
                                       
                                    
                        
                              (b)
                           
                           
                              za vrstico „kompostirana ali fermentirana mešanica rastlinske snovi“ se vstavi naslednja vrstica:
                              
                                          „B
                                       
                                       
                                          pregnito blato, ki nastane pri proizvodnji bioplina in vsebuje stranske proizvode živalskega izvora, prebavljene skupaj s snovmi rastlinskega ali živalskega izvora, kot so naštete v tej Prilogi
                                       
                                       
                                          Stranski proizvodi živalskega izvora (vključno s stranskimi proizvodi divjih živali) kategorije 3 in vsebine prebavnega trakta kategorije 2 (kategoriji 2 in 3, kot sta opredeljeni v Uredbi (ES) št. 1069/2009 Evropskega parlamenta in Sveta) (1) ne smejo izvirati iz industrijskega kmetijstva.
                                          Postopki morajo biti v skladu z Uredbo Komisije (EU) št. 142/2011 (2).
                                          Se ne uporablja za užitne dele rastline.
                                       
                                    
                        
                              (c)
                           
                           
                              vrstica „proizvodi ali stranski proizvodi živalskega izvora“ se nadomesti z naslednjim:
                              
                                          „B
                                       
                                       
                                          proizvodi ali stranski proizvodi živalskega izvora:
                                          
                                                       
                                                   
                                                   
                                                      krvna moka
                                                   
                                                
                                                       
                                                   
                                                   
                                                      moka iz parkljev
                                                   
                                                
                                                       
                                                   
                                                   
                                                      moka iz rogov
                                                   
                                                
                                                       
                                                   
                                                   
                                                      kostna moka ali deželatinirana kostna moka
                                                   
                                                
                                                       
                                                   
                                                   
                                                      ribja moka
                                                   
                                                
                                                       
                                                   
                                                   
                                                      mesna moka
                                                   
                                                
                                                       
                                                   
                                                   
                                                      moka iz perja, dlake in ‚chiquette‘
                                                   
                                                
                                                       
                                                   
                                                   
                                                      volna
                                                   
                                                
                                                       
                                                   
                                                   
                                                      krzno (1)
                                                   
                                                
                                                       
                                                   
                                                   
                                                      dlaka
                                                   
                                                
                                                       
                                                   
                                                   
                                                      mlečni izdelki
                                                   
                                                
                                                       
                                                   
                                                   
                                                      hidrolizirane beljakovine (2)
                                                   
                                                
                                       
                                          
                                                      (1)
                                                   
                                                   
                                                      Najvišja koncentracija kroma (VI) v mg/kg suhe snovi: nezaznaven.
                                                   
                                                
                                                      (2)
                                                   
                                                   
                                                      Se ne uporablja za užitne dele rastline.“
                                                   
                                                
                                    
                        
                              (d)
                           
                           
                              dodajo se naslednje vrstice:
                              
                                          „B
                                       
                                       
                                          humusni premog (surova organska usedlina, bogata s humskimi kislinami)
                                       
                                       
                                          Le če se pridobi kot stranski proizvod rudarskih dejavnosti.
                                       
                                    
                                          B
                                       
                                       
                                          hitin (polisaharid, pridobljen iz rakovih lupin)
                                       
                                       
                                          Če je pridobljen s trajnostnim ribištvom, kot je opredeljeno v členu 3(e) Uredbe Sveta (ES) št. 2371/2002 (3) ali z ekološko akvakulturo.
                                       
                                    
                                          B
                                       
                                       
                                          organska bogata usedlina iz sladkovodnih organizmov, ki nastane v odsotnosti kisika (npr.: sapropel)
                                       
                                       
                                          Zgolj organske usedline, ki so stranski proizvodi upravljanja sladkovodnih voda ali pridobljene na območjih nekdanjih sladkih voda.
                                          Pridobivanje bi moralo potekati tako, da minimalno vpliva na vodni sistem.
                                          Zgolj usedline iz vodnih virov, ki niso onesnaženi s pesticidi, obstojnimi organskimi onesnaževali in nafti podobnimi snovmi.
                                          Najvišje dovoljene koncentracije v mg/kg suhe snovi:
                                          kadmij: 0,7; baker: 70; nikelj: 25; svinec: 45; cink: 200; živo srebro: 0,4; krom (skupaj): 70; krom(VI): nezaznaven.
                                       
                                    
                        
            
                  2.
               
               
                  Priloga II se spremeni:
                  
                              (a)
                           
                           
                              Točki 1 in 2 se nadomestita z naslednjim:
                              „1.   Snovi rastlinskega ali živalskega izvora
                              
                              
                                          Dovoljenje
                                       
                                       
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          A
                                       
                                       
                                          azadirahtin, ekstrahiran iz Azadirachta indica (drevo nim)
                                       
                                       
                                          insekticid
                                       
                                    
                                          A
                                       
                                       
                                          čebelji vosek
                                       
                                       
                                          za uporabo pri obrezovanju
                                       
                                    
                                          B
                                       
                                       
                                          hidrolizirane beljakovine, razen želatine
                                       
                                       
                                          vaba, samo pri odobrenih uporabah v kombinaciji z drugimi primernimi sredstvi s tega seznama
                                       
                                    
                                          A
                                       
                                       
                                          lecitin
                                       
                                       
                                          fungicid
                                       
                                    
                                          B
                                       
                                       
                                          rastlinska olja
                                       
                                       
                                          insekticid, akaricid, fungicid, baktericid in zaviralec kalitve
                                          Proizvodi, kot so določeni v Prilogi k Izvedbeni uredbi Komisije (EU) št. 540/2011 (4)
                                          
                                       
                                    
                                          A
                                       
                                       
                                          piretrini, ekstrahirani iz Chrysanthemum cinerariaefolium
                                          
                                       
                                       
                                          insekticid
                                       
                                    
                                          A
                                       
                                       
                                          kvasija, ekstrahirana iz Quassia amara
                                          
                                       
                                       
                                          insekticid, repelent
                                       
                                    2.   Mikroorganizmi, ki se uporabljajo za biološko zatiranje škodljivcev in bolezni
                              
                              
                                          Dovoljenje
                                       
                                       
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          A
                                       
                                       
                                          mikroorganizmi
                                       
                                       
                                          Proizvodi, kot so določeni v Prilogi k Izvedbeni uredbi (EU) št. 540/2011 in ki niso bili gensko spremenjeni“
                                       
                                    
                        
                              (b)
                           
                           
                              Oddelek 4 se nadomesti z:
                              „4.   Snovi za uporabo v pasteh in/ali razpršilnikih
                              
                              
                                          Dovoljenje
                                       
                                       
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          A
                                       
                                       
                                          feromoni
                                       
                                       
                                          vaba, sredstvo, ki povzroča motnje spolnega vedenja; samo v pasteh in razpršilnikih
                                          Proizvodi, kot so določeni v Prilogi k Izvedbeni uredbi (EU) št. 540/2011 (številke 255, 258 in 259).
                                       
                                    
                                          A
                                       
                                       
                                          piretroidi (izključno deltametrin ali lambdacialotrin)
                                       
                                       
                                          insekticid; samo v pasteh s posebnimi vabami; samo proti Bactrocera oleae in Ceratitis capitata Wied.“
                                       
                                    
                        
                              (c)
                           
                           
                              Točki 6 in 7 se nadomestita z naslednjim:
                              „6.   Druge snovi iz tradicionalne uporabe v ekološkem kmetovanju
                              
                              
                                          Dovoljenje
                                       
                                       
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          B
                                       
                                       
                                          bakrove spojine v obliki bakrovega hidroksida, bakrovega oksiklorida, bakrovega oksida, bordojske mešanice in trivalentnega bakrovega sulfata
                                       
                                       
                                          uporablja se le kot baktericid in fungicid do 6 kg bakra na ha na leto
                                          za rastline trajnice lahko države članice z odstopanjem od prvega odstavka predpišejo, da je v danem letu mogoče preseči zgornjo mejo za baker (6 kg), pod pogojem, da povprečna dejansko porabljena količina bakra v zadnjih petih letih, vključno z zadevnim letom, ne presega 6 kg
                                          sprejmejo se ukrepi za blaženje tveganja za varstvo vodnih in neciljnih organizmov, kot je vzpostavitev varovalnih pasov
                                          proizvodi, kot so določeni v Prilogi k Izvedbeni uredbi (EU) št. 540/2011 (številka 277)
                                       
                                    
                                          A
                                       
                                       
                                          etilen
                                       
                                       
                                          dozorevanje banan, kivijev in kakijev, dozorevanje agrumov v okviru strategije za preprečevanje škode, ki jo povzroči sadna muha, povzročitev cvetenja pri ananasu, preprečevanje kaljenja pri krompirju in čebuli
                                          Odobri se lahko samo kot regulator rasti rastlin v prostoru. Odobri se samo za profesionalne uporabnike.
                                       
                                    
                                          A
                                       
                                       
                                          kalijeva sol maščobnih kislin (mehko milo)
                                       
                                       
                                          insekticid
                                       
                                    
                                          A
                                       
                                       
                                          žvepleno apno (kalcijev polisulfid)
                                       
                                       
                                          fungicid
                                       
                                    
                                          A
                                       
                                       
                                          parafinsko olje
                                       
                                       
                                          insekticid, akaricid
                                          proizvodi, kot so določeni v Prilogi k Izvedbeni uredbi (EU) št. 540/2011 (številki 294 in 295)
                                       
                                    
                                          A
                                       
                                       
                                          kremenov pesek
                                       
                                       
                                          repelent
                                       
                                    
                                          A
                                       
                                       
                                          žveplo
                                       
                                       
                                          fungicid, akaricid
                                       
                                    
                                          B
                                       
                                       
                                          repelenti po vonju živalskega ali rastlinskega izvora/ovčja maščoba
                                       
                                       
                                          repelent
                                          uporabljajo se le na neužitnih delih rastline in kjer se z rastlino ne prehranjujejo ovce ali koze
                                          proizvodi, kot so določeni v Prilogi k Izvedbeni uredbi (EU) št. 540/2011 (številka 249)
                                       
                                    7.   Druge snovi
                              
                              
                                          Dovoljenje
                                       
                                       
                                          Ime
                                       
                                       
                                          Opis, zahteve glede sestave, pogoji uporabe
                                       
                                    
                                          B
                                       
                                       
                                          aluminijev silikat (kaolin)
                                       
                                       
                                          repelent
                                       
                                    
                                          A
                                       
                                       
                                          kalcijev hidroksid
                                       
                                       
                                          fungicid samo pri sadnem drevju, vključno z drevesnicami, za nadzor Nectria galligena
                                          
                                       
                                    
                                          B
                                       
                                       
                                          laminarin
                                       
                                       
                                          sprožilec samoobrambnih mehanizmov kultur
                                          Kelp (pepel morskih alg) se pridobiva ekološko v skladu s členom 6d ali se pridobiva na trajnosten način v skladu s členom 6c
                                       
                                    
                                          B
                                       
                                       
                                          kalijev hidrogen karbonat (kalijev bikarbonat)
                                       
                                       
                                          Fungicid in insekticid“
                                       
                                    
                        
            
                  3.
               
               
                  V Prilogi V se oddelek 1 nadomesti z naslednjim:
                  „1.   POSAMIČNA KRMILA RUDNINSKEGA IZVORA
                  
                              A
                           
                           
                              apnenčaste morske lupine
                           
                           
                               
                           
                        
                              A
                           
                           
                              apnenčaste morske alge (Maerl)
                           
                           
                               
                           
                        
                              A
                           
                           
                              litotam
                           
                           
                               
                           
                        
                              A
                           
                           
                              kalcijev glukonat
                           
                           
                               
                           
                        
                              A
                           
                           
                              kalcijev karbonat
                           
                           
                               
                           
                        
                              A
                           
                           
                              defluorirani monokalcijev fosfat
                           
                           
                               
                           
                        
                              A
                           
                           
                              defluorirani dikalcijev fosfat
                           
                           
                               
                           
                        
                              A
                           
                           
                              magnezijev oksid (anhidrirani magnezij)
                           
                           
                               
                           
                        
                              A
                           
                           
                              magnezijev sulfat
                           
                           
                               
                           
                        
                              A
                           
                           
                              magnezijev klorid
                           
                           
                               
                           
                        
                              A
                           
                           
                              magnezijev karbonat
                           
                           
                               
                           
                        
                              A
                           
                           
                              kalcij-magnezijev fosfat
                           
                           
                               
                           
                        
                              A
                           
                           
                              magnezijev fosfat
                           
                           
                               
                           
                        
                              A
                           
                           
                              mononatrijev fosfat
                           
                           
                               
                           
                        
                              A
                           
                           
                              kalcijev natrijev fosfat
                           
                           
                               
                           
                        
                              A
                           
                           
                              natrijev klorid
                           
                           
                               
                           
                        
                              A
                           
                           
                              natrijev bikarbonat
                           
                           
                               
                           
                        
                              A
                           
                           
                              natrijev karbonat
                           
                           
                               
                           
                        
                              A
                           
                           
                              natrijev sulfat
                           
                           
                               
                           
                        
                              A
                           
                           
                              kalijev klorid“
                           
                           
                               
                           
                        
            
                  4.
               
               
                  V Prilogi VI se oddelek (1)(d) „Vezalci, sredstva proti strjevanju in koagulanti“ za klinoptilolit nadomesti z naslednjim:
                  
                              Dovoljenje
                           
                           
                              Identifikacijska številka
                           
                           
                              Snov
                           
                           
                              Opis, pogoji uporabe
                           
                        
                              „B
                           
                           
                              1
                           
                           
                              1g568
                           
                           
                              klinoptilolit sedimentarnega izvora [vse vrste]“
                           
                           
                               
                           
                        
            
         (1)  Uredba (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 ((Uredba o živalskih stranskih proizvodih) (UL L 300, 14.11.2009, str. 1).
      
         (2)  Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L 54, 26.2.2011, str. 1.)“
      
         (3)  Uredba Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (UL L 358, 31.12.2012, str. 59).“
      
         (4)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (UL L 153, 11.6.2011, str. 1).